**Okrug Kilder** (engl. , ir. *Contae Chill Dara*) je jedan od 32 istorijska okruga na ostrvu Irskoj, smešten u njegovom istočnom delu, u pokrajini Lenster.

Danas je okrug Kilder jedan od 26 zvaničnih okruga Republike Irske, kao osnovnih upravnih jedinica u državi. Sedište okruga je grad Nejs, a značajni gradovi su i Likslip i Njubridž.

Položaj i granice okruga
------------------------

Okrug Kilder se nalazi u istočnom delu irskog ostrva i Republike Irske i graniči se sa:

* sever: okrug Mid,
* severoistok: okrug Dablin,
* istok: okrug Viklou,
* jug: okrug Karlou,
* jugozapad: okrug Liš,
* zapad: okrug Ofali.

Prirodni uslovi
---------------

Kilder je po prostranstvu jedan od srednjih irskih okruga - zauzima 24. mesto među 32 okruga.

**Reljef:** Veći deo okruga Kilder je ravničarsko, 60-100 metara nadmorske visine, posebno u sredini i na severu. Na krajnje jugu je okrug brežuljkast.

**Klima** Klima u okrugu Kilderu je umereno kontinentalna sa izrazitim uticajem Atlantika i Golfske struje. Stoga grad odlikuje blaga i veoma promenljiva klima.

**Vode**: Najvažnije reke u okrugu su: Berou (jug), Lifi (istok) i Bojn (sever). Od reke Lifi ka zapadu je prokopan tzv. Veliki kanal, koji značajnom dužnom prolazi kroz okrug Kilder. U okrugu postoji niz močvara, od kojih je veoma poznata Alenova močvara. U okrugu nema većih jezera, što retkost za Irsku.

Stanovništvo
------------

Grad Nejs, sedište okruga
Po podacima sa Popisa 2011. godine na području okruga Kilder živelo je blizu 210 hiljada stanovnika, većinom etničkih Iraca. Ovo je za 80% više nego na Popisu 1841. godine, pre Irske gladi i velikog iseljavanja Iraca u Ameriku. Poslednje tri decenije broj stanovnika okruga raste po stopi od blizu 3% godišnje, pa se broj stanovnika udvostručio u ovom razdoblju.

**Gustina naseljenosti** - Okrug Kilder ima gustinu naseljenosti od oko 125 st./km², što je dvostruko više od državnog proseka (oko 60 st./km²). Istočni deo okruga, koji obuhvata predgrađa Dablina, je mnogo boe naseljen nego zapad i jug okruga.

**Jezik**: U celom okrugu se ravnopravno koriste engleski i irski jezik.

Povezano
--------

* Irski okruzi
* Nejs

Eksterni linkovi
----------------

***Kildare (grofovija)*** na Wikimedijinoj ostavi

* www.kildare.ie Zvanična stranica Okruga Kilder

| * p
* r
* u
Grofovije Irske |
| --- |
| Grofovije poredane prema pokrajinama |
| Connacht | 

Galway (Galway City) **•** 
Leitrim **•** 
Mayo **•** 
Roscommon **•** 
Sligo
 |  |
| Munster | 
Clare **•** 
Cork (Cork City) **•** 
Kerry •
Limerick (Limerick City) **•** 
*Tipperary* (North Tipperary **·**  South Tipperary) **•** 
Waterford (Waterford City)
 |
| Leinster | 

Carlow **•** 
*Dublin* (Dublin City **·**  Dun Laoghaire-Rathdown **·**  Fingal **·**  South Dublin) **•** 
Kildare **•** 
Kilkenny **•** 
Laois **•** 
Longford **•** 
Louth **•** 
Meath **•** 
Offaly **•** 
Westmeath **•** 
Wexford **•** 
Wicklow
 |
| Ulster | 

*Antrim*† **•** 
*Armagh*† **•** 
Cavan **•** 
*Fermanagh*† **•** 
*Londonderry*† **•** 
Donegal **•** 
*Down*† **•** 
Monaghan **•** 
*Tyrone*†
 |
| *kurziv* označava ne-administrativne grofovije. Zagrade označavaju istoimene gradove i netradicionalne grofovije. † označava grofovije Sjeverne Irske |